งานเข้า
โดย...ทีมข่าวการเงินโพสต์ทูเดย์
11 ม.ค. 2560

โดย...ทีมข่าวการเงินโพสต์ทูเดย์
ระบบพร้อมเพย์ที่เป็นโครงการใหญ่ในการปฏิรูประบบการชำระเงินของชาติ จะเริ่มใช้กันจริงๆ ในไตรมาสแรกของปีนี้ แต่แค่ทดลองระบบเล่นๆ ผ่านการคืนภาษีเงินได้บุคคลธรรมดา เข้าบัญชีผู้เสียภาษี 9 ล้านกว่าคน ก็เริ่มวุ่นวายซะแล้ว
ปัญหาที่ว่ามาจากการสื่อความไม่เข้าใจกันระหว่างสายด่วนกรมสรรพากร ที่พูดไปพูดมากลายเป็นคืนภาษีผ่านแบงก์กรุงไทยได้ก่อนแบงก์อื่น เพราะระบบของกรมจะส่งข้อมูลไปที่กรุงไทย หากไม่ใช่ลูกค้ากรุงไทยข้อมูลจะถูกส่งกลับมาที่กรมสรรพากรก่อนจะส่งไปให้ธนาคารอื่น
ว่าแล้วก็งานเข้า ประสงค์ พูนธเนศ อธิบดีกรมสรรพากร ที่คาดล่วงหน้าว่าจะสับสนกันถึงกับออกมาสำทับก่อนหน้านี้ว่า กรมไม่ได้บังคับให้ต้องขอคืนภาษีผ่านพร้อมเพย์ ถ้าไม่อยากใช้พร้อมเพย์ก็ขอคืนภาษีแบบรับเช็คเหมือนเดิมได้ ไม่มีปัญหา
แต่แล้วก็มีปัญหาจริงๆ ท่านอธิบดีก็ออกมาขอโทษผู้เสียภาษีแบบแมนๆ ว่าปัญหาอยู่ที่เจ้าหน้าที่ไม่ใช่ระบบพร้อมเพย์ ทราบแล้วเปลี่ยน